“Milan” A Seriyada 72 yillik rekordni yangiladi

“Milan” Italiya chempionatining 12-turida 16-dekabr, chorshanba kuni “Jenoa” bilan bahs yuritdi. Genuyadagi uchrashuv 2:2 hisobidagi durang bilan yakun topdi.

Milanliklar A Seriyada ketma-ket 14 o‘yindan beri ikki va undan ortiq gol urib kelmoqda. Bu orqali “Milan” “Torino”ning 72 yillik rekordini yangiladi. 1948-yilda turinliklar A Seriyada ketma-ket 13 o‘yinda 2+ gol urgandi.
“Milan” 12-turdan keyin 28 ochko to‘plagan holda birinchi o‘rinda bormoqda. Stefano Pioli shogirdlari keyingi turda “Sassuolo”ga qarshi bahs yuritadi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!